NaiveNeuron/SloPal huggingface dataset:
Pelegrini, Peter, poslanec NR SR (2011-09-13):
Ďakujem pekne, pán podpredseda. Pán poslanec Zajac, hovorili ste o tom, že to vládnutie je také obtiažne, vyžaduje veľkú trpezlivosť, je ťažké. No, keď je to vládnutie s vami, tak tomu sa ani nečudujem, že je tomu tak. Ale povedali ste, že treba komentovať aj to dianie, aké bolo za našej vlády, aké je za vašej vlády, ja to tu spomeniem, pretože nejak sme to tak, myslím, prešli veľmi ľahko. A mňa zarazila vaša poslanecká iniciatíva, kedy vy štyria poslanci z OKS, ak sa nemýlim, ste predložili návrh zákona, ktorým ste mienili riešiť predĺženie licencií telekomunikačných operátorov. Zaujímavé, že ste si vybrali jedno z najlukratívnejších prostredí v hospodárstve, kde sa hýbu naozaj miliardy korún, korún zisku, a vy štyria poslanci ste si dali za úlohu, že idete týmto operátorom poriešiť predĺženie ich licencií. Neviem, dávam otázku, či to bolo predtým alebo potom, ako MOST – HÍD vám odmietol vydať nejaké prostriedky z volieb, ale tú otázku nechám teda nezodpovedanú, nech si na to zodpovie každý po svojom. A aj to svedčí o neschopnosti vlády, ktorú riadi pani premiérka Radičová, pretože takéto zásadné otázky, ktoré majú naozaj vážny vplyv a majú byť súčasťou závažnej politiky štátu, nemajú riešiť nejakí štyria poslanci OKS, ale má ich riešiť vláda a rezortný minister. Takže to je zlyhanie aj premiérky, nielen vaše. A na záver. Hovorili ste o tom, že netreba hovoriť o žiadnych variantoch, pretože ste sa rozhodli podporovať pani poslankyňu či pani premiérku Radičovú. No, pán poslanec, vy už inú variantu ani nemáte a ani inú nikdy nebudete mať. Takže je pravdou, že o iných už ani rozmýšľať nemusíte. Ďakujem. (Potlesk.)
Jurinová, Erika, podpredsedníčka NR SR (2013-09-03):
Ďakujem pekne, pán spravodajca. Otváram všeobecnú rozpravu. Do rozpravy som dostala jednu písomnú prihlášku, pán Jozef Mihál z klubu SaS, ktorý sa však nenachádza v miestnosti, takže budeme pokračovať prihlasovaním do rozpravy ústne. Uzatváram možnosť prihlásiť sa do rozpravy. Je prihlásený jeden pán poslanec, pán poslanec Juraj Miškov, a zároveň mu dávam slovo, nech sa páči.
Hort, Milan, podpredseda NR SR (2011-10-18):
S faktickou poznámkou sa prihlásil jeden poslanec, pán Rafael Rafaj. Uzatváram možnosť prihlásiť sa s faktickou poznámkou na vystúpenie predrečníka. Slovo má pán poslanec Rafaj, nech sa páči.
Zmajkovičová, Renáta, podpredsedníčka NR SR (2013-09-18):
Pán poslanec Lipšic.
Matovič, Igor, poslanec NR SR (2011-03-30):
Čiže navrhujem, aby kolega Jurčík dnes všetkých poslancov a poslankyne pozval na pivo. (Smiech v sále.)
J. Počiatek, minister financií SR: (2008-10-24):
Vláda pripravila tento návrh zákona, ktorého účelom je umožniť Úradu vlády Slovenskej republiky ako prevádzkovateľovi ústredného portálu verejnej správy v súlade s citovaným zákonom zabezpečovať prevádzku a dostupnosť ústredného portálu, a to prostredníctvom príspevkovej organizácie, ktorú si Úrad vlády Slovenskej republiky na tento účel zriadi. Predmetný návrh novely bol vypracovaný ministerstvom financií po dohode s Úradom vlády Slovenskej republiky. Ďakujem za slovo, skončil som.
Vášáryová, Magdaléna, poslankyňa NR SR (2012-08-06):
Ďakujem veľmi pekne. Vážený pán poslanec Ivan Štefanec, vy ste znovu a znovu odkryli niektoré súvislosti tohto skráteného legislatívneho konania a veľmi a veľmi som čakala, že vyzvete tu prítomného odborníka, predsedu legislatívnej rady vlády, aby nám povedal vlastne, ako to je. On si myslí, že je len odborník, ale dnes je politik a sedí v Národnej rade a pýtajú sa ho poslanci. Ako politik sa predsa nemôže tváriť, že je sfinga, ktorá nemá jazyk a nemôže hovoriť, ale musí odpovedať na otázku, čo si on myslí o tom, že tento návrh vôbec nebol zverejnený na webovej stránke, tak ako musí byť, a aký je vôbec jeho názor na tento spôsob skráteného legislatívneho konania.
Šimko, Jozef, poslanec NR SR (2023-03-30):
Ďakujem pekne. Vážený pán minister, no mrzí ma, že neprišiel pán minister vnútra, s ktorým by som si to rozdiskutoval, pretože je to jeho parketa. Ono nie celkom súhlasím s tým názorom, čo vám tam napísali a čo ste mi prečítali. Pán minister, my sme v podstate podali, podali sme ešte projekt v roku 2020. Tento projekt bol úspešný na sumu tých 485-tisíc eur, no, bohužiaľ, do určitej miery vy ste to rozobrali. Ale, pán minister, keď sa nad tým zamyslíte, neviem, vy ste pred týždňom tu nemoli... neboli, takisto mi vysvetlil verejné obstarávanie na väznicu na Sabovej v Rimavskej Sobote. Ja som vtedy povedal, že to je Cirkus Humberto, a teraz si to dobolím opäť zopakovať, že to je Cirkus Humberto, a tí, ktorí nám takto brzdia rozvoj okresu Rimavská Sobota i samotné mestá, si neuvedomujú, že práve týmto konaním, ako robia, zastavujú rozvoj nášho mesta. A neuvedomujú si jednu vec, že, pán minister, ja som chcel budovať chodník smerom z centra Rimavskej Soboty do tzv. – v úvodzovkách – čierneho mesta, kde mi žije 1 156 Rómov, 1 156 Rómov. Tí Rómovia, ktorí tam chodia, polícia, polícia štátna, polícia ukladá pokuty 10-20-30-eurové a to je na vine práve ministerstvo vnútra, lebo takouto formou ma brzdí, aby som mohol stavať. A teraz ono. Ja som si toho vedomý, že včera som dostal práve poštou v elektronickej podobe to, čo ste teraz povedali, že som dostal odpoveď, ale od mesiaca septembra ja bombardujem ministerstvo vnútra, aby už konečne som na to dostal nejakú odpoveď. No a ja verím tomu, že nejakú formu teda nájdeme, nájdeme riešenie a konečne ten chodník v rámci mesta Rimavskej Soboty akože urobíme. Ďakujem pekne za odpoveď.
Podmanický, Ján, poslanec NR SR (2015-05-12):
Pán poslanec, ja vás nechápem. Je to v poriadku možno, že vás nechápem, ale poviem, prečo vás nechápem. Idete kritizoval kauzy, ktoré pripisujete SMER-u a pritom sám ste boli vo vláde a ste ešte v strane, ktorá má za sebou také kauzy, ako kolaps daňového systému. Bezprecedentný, neopakovateľný, ktorý spôsobil obrovské škody Slovenskej republiky. Kolaps, alebo povedzme kauza budovy daňového úradu, kauza tunelovania tunela Branisko, kauza vláčiky, fiktívni darcovia SDKÚ, financovanie SDKÚ. Mohol by som čítať, pán poslanec, celý zoznam ďalších káuz a kauzičiek. Nehovoriac o tom, teraz sa smeje vaša pani kolegyňa, pani herečka Vášáryová, ktorá podpísala antichartu, však to je všeobecne o nej známe a tvári sa ako najväčšia demokratka, ale vždy sa vie priživiť na tom, čo momentálne letí. To všetko bola SDKÚ, bola, pán poslanec, hoci vo vás ešte stále je prítomná. Ja nechápem, prečo zachádzate do takýchto vôd, v ktorých jednoducho neuplávate, pán poslanec. A nechcem otvárať nejaké ďalšie témy, lebo to je úplne, úplne táto diskusia sa zvráti niekde inde. Nebude vecná, ale bude opäť o urážaní a osočovaní. Takže, pán poslanec, aký požičaj, taký vráť.
Bugár, Béla, podpredseda NR SR (2018-06-19):
Teraz prosím pani poslankyňu Bašistovú, aby uviedla hlasovanie v prvom čítaní o návrhu poslancov Sárközy, Pfundtner, Bastrnáka a Balódiho na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1006). Nech sa páči. (Hlasovanie o návrhu poslancov Národnej rady Slovenskej republiky Irén Sárközy, Edity Pfundtner, Tibora Bastrnáka a Ladislava Balódiho na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1006.)
Martvoň, Anton, poslanec NR SR (2014-11-09):
Ďakujem pekne. Pán minister, ďakujem veľmi pekne za vystúpenie. Vaším vystúpením ste zjavne trafili do čierneho, svedčí o tom aj množstvo faktických poznámok z opozície. Chcem vám zároveň poďakovať, že ste poukázali na to, čo si opozícia od rána nechce všimnúť, že strana SMER sa dištancovala a odmietla vyjadrenia tohto rapera Ega ako takého, je to už aj na webe Národnej rady Slovenskej republiky. No a to, že vám o prehre a frustrácii hovoria poslanci, ktorých už nikto nechce alebo jednoducho už nikde nie sú ani zaradení, tak to jasne iba dokazuje to, že aká je opozícia zúfalá, bez podpory voličov a prečo musí robiť toto divadlo. Pán minister, ďakujem veľmi pekne, že ste opozícii nastavili zrkadlo, taká, aká je.
Kazda, Radovan, poslanec NR SR (2022-06-16):
Pán podpredseda, vy ste tu vzniesli také, takú sťažnosť, že sme neprišli obhajovať pána ministra, lebo vieme, že to je, to je neobhájiteľné, to ste povedali. No, ja vám to trošku upresním. Ako my sme sa dohodli na klube, že nebudeme vystupovať takým spôsobom, ako vystupovali vaši poslanci pri odvolávaní, respektíve pri žiadosti o vzatie do väzby pána Fica, kedy sa donekonečna opakovali tie isté argumenty do nemoty a bombardovali ste faktickými poznámkami. Takisto nebudeme vystupovať neustále ako pri, napríklad naši koaliční partneri pri odvolávaní pána ministra financií, kde sa stále otáčali tie isté argumenty. Jednoducho sme si povedali, že je to úplne zbytočné. A je to úplne zbytočné preto, lebo ten materiál bol absolútne jasný, bol úplne vecný. Všetko tam bolo zhutnené, vysvetlené, takže vlastne ani nebolo, nie je ani dôvod, prečo hovoriť ešte niečo viac. A teda zároveň vám chcem povedať, že ja určite teda tú možnosť vystúpenia využijem, tak sme sa aj dohodli, že za klub vystúpim ja. Len som sa neprihlasoval do rozpravy, pretože, pretože využijem tú možnosť ako spravodajcu. No a ešte k tej téme, že ceny rastú a euroval. No, viete, ono ten princíp eurovalu, ten princíp eurovalu spúšťa, spúšťa inflačný mechanizmus. Vždy keď pustíte na trh, nazvem to že, budúce peniaze, sú to svojim spôsobom nekryté peniaze, lebo sú to budúce peniaze, tak, samozrejme, že spustíte, spustíte zvýšený dopyt a na to zareaguje ponuka tým, že proste rastú ceny. Tento dôsledok, tento rast ceny energií a ďalších a potravín je spôsobený práve týmto. Je proste, vznikol ešte pred inváziou Putina na Ukrajinu a je spôsobený práve tým, že jednoducho vlády mrskali peniaze na trh absolútne nerozvážne a takto vznikla inflácia.
Uhrík, Milan, poslanec NR SR (2016-09-20):
Ja by som len doplnil predsedu Mariána Kotlebu, pretože som tak isto postrehol niečo podobné. Ja mám skôr takú psychologickú otázku. Neviem, čo stále motivuje rôznych aktivistov, stále majú takú tendenciu, takú snahu stavať sa na stranu zločincov, na stranu tých, ktorí páchajú nejakú kriminalitu, obhajovať ich práva, dbať na to, aby bol dodržaný ľudský prístup voči týmto ľuďom, ale za práva slušných ľudí, za práva tých obetí sa už nikto nepostaví. Dôkazom toho sú aj mnohé kauzy, keď naozaj polícia tvrdo zasiahne proti nejakým, nejakým zločincom alebo gaunerom a tí aktivisti namiesto toho, aby sa začali zaujímať o to, čo sa stalo tej obeti, sa starajú skôr o to, či bol skrivený alebo nebol skrivený vlas nejakému asociálovi. Keď sa jedná o kauzu Bašternák, tak viete veľmi tvrdo biť do prokuratúry, do polície, že je nečinná, že nič nerobí, ale keď sa jedná o trestnú činnosť páchanú na obyčajných ľuďoch, keď im niekto kradne záhrady alebo im ublíži na zdraví, tak vtedy, vtedy zďaleka nie ste takto aktívni. Jednoducho si myslím, že by sme sa mali viacej zastávať práv tých obetí, ako práv tých zločincov, pretože ako sa spieva v jednej piesni: „So zlom sa bojuje, so zlom sa nehrá, kto toto nechápe, ten prvý prehrá.“ Ďakujem.
Pellegrini, Peter, predseda NR SR (2024-01-24):
Pán poslanec Dubéci.
B. Bugár, podpredseda NR SR: (2005-02-09):
(Hlasovanie.) Prítomných 135 poslancov, za návrh 129, zdržali sa 6. Konštatujem, že tento legislatívnotechnický návrh sme schválili. Takže pristúpime teraz k hlasovaniu o zákone ako o celku aj s prijatými pozmeňujúcimi a doplňujúcimi návrhmi. Nech sa páči, prezentujme sa a hlasujme – s návrhom gestorského výboru, pán poslanec... I. Harna, poslanec: Schváliť.
M. Kuruc, poslanec: (2007-09-19):
K pánovi poslancovi Jánošovi. Kto si zakrýva tvár? No väčšinou sú to, samozrejme, vandali a podobne. Ale sú to aj takí ľudia, ktorí idú manifestovať kvôli pracovným podmienkam a boja sa, aby napr. na druhý deň ich niekto, kto ich spozná v práci, nevyhodil alebo podobne. A o toto mi ide, aby náhodou nebolo zneužité v prípade takýchto ľudí to právo, že ich tam niekto spozná a na druhý deň dostanú výpovede v práci za to, že boli demonštrovať proti svojmu zamestnávateľovi alebo podobne. K tomu, že vstúpili sme do NATO a EÚ alebo teda do schengenského priestoru. Vstúpili sme aj do NATO a EÚ a v tom prípade žiadne teda nejaké zhromaždenia vandalov na našom území našťastie neprebehli. Dúfam, že teda ani po vstupe do schengenského priestoru nejaké takéto problémy nebudú, nakoľko ten priestor je už aj teraz otvorený, nie úplne, ale môže sa v rámci neho cestovať už aj teraz. K pani poslankyni Zmajkovičovej. V prípade spáchania trestného činu no už keď niekto spácha trestný čin, tak väčšinou tí policajti toho človeka zadržia. A už ho môžu identifikovať teda niekde na polícii alebo podobne. A keď ho nezadržia, tak ho nemajú ako identifikovať ani podľa tohto zákona, ani podľa toho predchádzajúceho. Čiže aj tento zákon je potom v podstate o ničom. Čo sa týka poslanca kolegu Jasaňa. Viem, ja som s pánom Andrejom Petrekom tiež rozprával, čo sa týka Starého Mesta. A tam naozaj, kde sú tie zhromaždenia, je ten problém najväčší. Ale predpokladám, tak ako aj povedala kolegyňa Žitňanská, z časového hľadiska tento zákon nie je tak potrebný, aby sme ešte... (Vystúpenie prerušené časomierou.)
Blaha, Ľuboš, podpredseda NR SR (2024-01-24):
Pani poslankyňa Andrea Turčanová.
Laurenčík, Milan, podpredseda NR SR (2021-07-02):
Pán poslanec Radovan Kazda.
Zmajkovičová, Renáta, podpredsedníčka NR SR (2012-09-19):
Páni poslanci, poprosím o kľud v rokovacej sále.
Blanár, Juraj, podpredseda NR SR (2021-09-30):
Pán poslanec Miloš Svrček, nech sa páči.
Blanár, Juraj, podpredseda NR SR (2023-05-03):
Toľko vystúpenie pána poslanca Cmoreja. Dávam teraz možnosť, vážené pani poslankyne, páni poslanci, prihlásiť sa ústne do rozpravy. Avizoval pán navrhovateľ Kuriak ako jediný. Uzatváram možnosť prihlásiť sa do rozpravy a udeľujem slovo pánovi navrhovateľovi. Nech sa páči.
Jahnátek, Ľubomír, minister pôdohospodárstva a rozvoja vidieka SR (2012-09-20):
Ďakujem pekne za otázku. Pán poslanec, vlastne ste mi položili tri otázky. Takže budem odpovedať postupne na tri otázky. Čiže tá prvá bola: „Aké kritériá boli zvolené pri plánovanom zlučovaní lesných závodov?“ Pri stanovovaní územia lesných závodov sa vychádzalo prioritne z výrobnej náročnosti, kde bolo cieľom dosiahnuť vyváženosť jednotlivých závodov z hľadiska hlavných výrobných lesníckych činností, ako je ťažbová a pestovateľská činnosť, pričom sa prioritne prihliadalo na zachovanie historicky overených lesných hospodárskych celkov, ktorých narušenie by spôsobilo obrovské problémy v oblasti plánovania a evidencie. Rovnako bolo snahou dosiahnuť, aby výmera štátnej pôdy, ešte raz zopakujem, štátnej pôdy v novovytvorených odštepných závodoch bola vyrovnaná, pokiaľ to umožňovali jednotlivé horstvá a gravitačné pomery. K druhej otázke – ako je možné, že na území Košického a Prešovského kraja ostanú iba tri lesné závody a na zvyšku Slovenska jedenásť – odpovedám nasledovne: Územie Slovenskej republiky je rozdelené na 8 vyšších územných celkov. Ak by Lesy Slovenskej republiky, štátny podnik pristúpili k vytvoreniu závodov nie na základe efektívneho lesohospodárskeho rozdelenia, ktoré zohľadňuje výrobné a gravitačné podmienky jednotlivých horstiev, ale čisto na rozdelenie podľa vyšších územných celkov pri počte štrnásť lesných závodov by na Prešovský a Košický samosprávny kraj pribudlo 3,5 sídiel lesných závodov. Podľa navrhovanej organizačnej štruktúry Lesov Slovenskej republiky vypracovanej podľa lesohospodárskych princípov pripadajú na Košický a Prešovský samosprávny kraj 3 sídla lesných závodov, a to: Odštepný závod Prešov, Odštepný závod Vranov nad Topľou a Odštepný závod Košice. Treba si uvedomiť, že aj na území Trnavského a Trenčianskeho vyššieho územného celku ostávajú tiež iba 3 odštepné závody, rovnako na území Trnavského a Nitrianskeho kraja, v Bratislavskom kraji nie je žiadne sídlo závodu. V Banskobystrickom vyššom územnom celku sa nachádzajú 4 závody, pričom tento stav je daný lesnatosťou daného územia a podielom lesných pozemkov vo vlastníctve štátu. Ešte raz zopakujem: vo vlastníctve štátu. Tá tretia podotázka bola: „Môžete nám vysvetliť tento nepomer?“ Z vyššie uvedených odpovedí na otázku číslo jedna a dva vyplýva vysvetlenie tohto nepomeru a možno konštatovať, že navrhovaná organizačná štruktúra nebola robená na základe politických kritérií, ale výsostne na základe odborných kritérií, ktoré majú zefektívniť hospodárenie štátneho podniku Lesy Slovenskej republiky. Je potrebné si uvedomiť, že všetky európske krajiny upravili organizačnú štruktúru štátnych lesných podnikov tak, aby bolo možné vyrovnávať diferenciálne rentové pomery pri správe lesného majetku štátu. Pani predsedajúca, skončil som.
A. Belousovová, podpredsedníčka NR SR: (2009-10-29):
Pani poslankyňa, chcete položiť doplňujúcu otázku? Nech sa páči.
Poliačik, Martin, poslanec NR SR (2013-10-18):
Ďakujem, pani predsedajúca. Ja tiež prichádzam iba s jedným pozmeňujúcim návrhom, ktorý podávam spolu s kolegom Kadúcom. Pozmeňujúci návrh poslancov Národnej rady Martina Poliačika a Miroslava Kadúca k vládnemu návrhu na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní v znení neskorších predpisov a v znení neskorších predpisov. Za bod 3 sa vkladá nový bod 4, ktorý znie: „4. V § 62a sa vypúšťa odsek 3.“ Doterajšie odseky 4 až 6 sa označujú ako odseky 3 až 5. Nasledujúce novelizačné body sa primerane prečíslujú. Prečo tento pozmeňujúci návrh? Ja som presvedčený o tom, že vôbec celé to výkazníctvo okolo práce advokátskych koncipientov by malo byť zrušené, ale ak už nie je možné urobiť toto, tak minimálne treba zásadne zúžiť rozsah, ktorý bol doteraz v tom zákone napísaný. Všetci veľmi dobre vieme, že papier znesie veľa a na Slovensku znesie ešte viacej a, bohužiaľ, dnešná prax je taká, že za situácie, keď advokát má svojmu koncipientovi každý deň dávať úlohy zo všetkých oblastí práva, tak toto sa naozaj dá dodržať iba formálne. Preto tú, preto práve tú najhoršiu vec vo vytváraní výkazov – a to je dennodenné vypracovávanie úloh zo všetkých oblastí práva – týmto pozmeňujúcim návrhom sa snažím odstrániť. Dúfam, že nielen hlasmi právnikov, ale hlasmi celej Národnej rady tento pozmeňujúci návrh prejde. Ďakujem.
Janckulík, Igor, poslanec NR SR (2023-12-20):
Ďakujem pekne za slovo. Pán kolega Majerský, veľmi dobre si zhrnul viacero vecí a hlavne si spomenul, že chýba nám tu vízia, vízia, vízia. Áno, tá chýba a táto vízia, žiaľ, musím povedať, že chýbala aj predchádzajúcej vláde, je tu aj Oskar Dvořák, Oskar, vieš, ako keď sa robila OSN-ka a napríklad keď spomeniem trstenú nemocnicu, viackrát sme ťa tam pozývali, riaditeľ doslova chcel ísť držať hladovku kvôli OSN-ke a doteraz táto nemocnica nevie, či bude zaradená v jednotke alebo v dvojke, a teraz ako tam príde nejaký nový lekár pracovať, keď nevie, či tam náhodou nebude z toho doliečovák. Hej, že toto proste teraz sa tu kritizuje krížom krážom, ale treba si vstúpiť aj do svedomia. Pán Majerský spomenul, že 36 mil. prepadlo na záchranky. Pýtam sa, 36 mil. to nie je päť korún, kto bol za to zodpovedný. Ako keby súkromnej firme, niekto pripravil firmu o 36 mil., tak ten majiteľ by s ním pekne zatočil. Čakacie doby áno, čakacie doby sú katastrofálne, vieme, že po covide vlastne nastali posun týchto čakacích dôb a ja len dúfam, že sa to nejako porieši, lebo fakt to je tragédia pre tých ľudí. Nevedia sa dostať na vyšetrenia, doslova po známostiach musia si vybavovať nejaké lekárske vyšetrenia, a toto je veľmi zlé. Tak ako som spomenul, nemocnice nemajú istotu, mal by prebiehať väčší dialóg medzi týmito nemocnicami a hlavne teraz aj keď sa bude riešiť súťaž na nové záchranné stanice, ja dúfam znova, že to nepovyhrávajú nejakí súkromníci, ale mali by to dostať nemocnice, polikliniky, aby mohli prevádzkovať túto službu a nie proste rôzne súkromné spoločnosti, ktoré sa na tom budú nabaľovať. Ďakujem.
V. Palko, minister vnútra SR: (2004-03-09):
K pozmeňujúcim návrhom výborov Národnej rady Slovenskej republiky, ktoré sú uvedené v spoločnej správe, zaujímam nasledovné stanovisko: Tak ako to navrhuje gestorský výbor, odporúčam schváliť pozmeňujúce návrhy uvedené pod bodmi 3, 4, 5, 6, 9, 10, 11, 12, 13, 14, 15, 16, 21, 23, 24, 25, 27, 28 a 29 spoločnej správy. Takisto ako to navrhuje gestorský výbor, odporúčam neschváliť pozmeňujúce návrhy uvedené pod bodmi 8, 18, 22 a 26 spoločnej správy. Na rozdiel od gestorského výboru odporúčam tiež neschváliť pozmeňujúce návrhy uvedené pod bodmi 1, 2, 7, 17, 19 a 20 spoločnej správy. V pripomienke pod bodom 1 sa navrhuje v § 14 ods. 2 vypustiť aj tie časti dotknutého ustanovenia, ktoré v skutočnosti ani nie sú predmetom novely, ale sú v tejto časti uvádzané len pre úplnosť znenia. Ide o ustanovenie o podmienečnom zastavení trestného stíhania v konaní o úmyselnom trestnom čine, ktoré je v súčasnosti v platnom znení zákona. Prijatím pozmeňujúceho návrhu by teda došlo k zúženiu dôvodov, pre ktoré by osoba nespĺňala podmienku bezúhonnosti, čím by sa úprava štátnej služby policajtov stala miernejšou ako obdobné úpravy. S takouto úpravou nemožno súhlasiť. Z tých istých dôvodov nemôžem súhlasiť ani s nadväzujúcimi úpravami uvedenými v bodoch 2, 17 a 19. Takisto nesúhlasím s pripomienkou pod bodom 7. V nej sa navrhuje vypustiť bod 32 návrhu zákona, ktorý umožňuje v prevedení nadriadeného na inú funkciu v tom istom mieste výkonu štátnej služby, respektíve preloženie na inú funkciu do iného miesta výkonu štátnej služby alebo do iného služobného úradu, ak to vyžaduje dôležitý záujem služby. Nejde teda o odvolávanie policajtov z riadiacich funkcií, tak ako sa uvádza v odôvodnení k tomuto pozmeňujúcemu návrhu, ale o umožnenie disponovať s riadiacimi pracovníkmi podľa potrieb Policajného zboru. V pripomienke pod bodom 20 sa navrhuje doplniť § 192 o nový odsek 5 a v ňom stanoviť povinnosť všeobecne záväzným právnym predpisom definovať dôvody a podrobnosti prepustenia podľa § 192 ods. 1. Prípady zvlášť hrubého porušenia služobnej prísahy alebo služobnej povinnosti však nie je možné v zákone ani v inom všeobecne záväznom predpise taxatívne vymenovať. A to vzhľadom na ich rôznu povahu. Naviac, z legislatívno-právneho a ústavného hľadiska nepovažujem takýto výpočet za možný prostredníctvom podzákonného predpisu. Poukazujem pritom tiež na ostatné zákonné úpravy pracovnoprávnych alebo obdobných vzťahov, ktoré takéto splnomocnenie tiež neobsahuje. Vážené panie poslankyne, páni poslanci, vzhľadom na uvedené si vás dovoľujem požiadať o vyčlenenie bodov 1, 2, 7, 17, 19 a 20 spoločnej správy na samostatné hlasovanie s tým, že pozmeňujúce návrhy v týchto bodoch odporúčam neschváliť. Zároveň si vás dovoľujem požiadať, aby ste v druhom čítaní návrh zákona, ktorým sa mení a dopĺňa zákon č. 73 o štátnej službe príslušníkov Policajného zboru po zohľadnení pripomienok v spoločnej správe a prípadne mojich pripomienok schválili. Ďakujem za pozornosť.
B. Bugár, podpredseda NR SR: (2004-09-07):
(Hlasovanie.) Prítomných 132, za 98, proti 30, hlasovania sa zdržali 4. Tento návrh zákona sme postúpili do druhého čítania. Nech sa páči. J. Hurban, poslanec: Zároveň odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 812 z 27. júla 2004 prideliť v druhom čítaní na prerokovanie tento návrh okrem Výboru Národnej rady pre financie, rozpočet a menu aj ústavnoprávnemu výboru, výboru pre hospodárstvo, privatizáciu a podnikanie a výboru pre sociálne veci a bývanie. Za gestorský výbor navrhujem Výbor Národnej rady pre financie, rozpočet a menu. Zároveň odporúčam, aby uvedený návrh prerokovali výbory do 13. októbra 2004 a gestorský výbor do 15. októbra 2004 od jeho prerokovania v prvom čítaní na schôdzi Národnej rady. Dajte, prosím, hlasovať o tom.
Shahzad, Silvia, poslankyňa NR SR (2018-05-09):
Ďakujem, kolegyňa. Myslím si, že si sa mohla kľudne aj viacej. Chcela by som zopakovať a zdôrazniť, čo si povedala, pred tebou aj ďalšie kolegyne, a to, že reforma je dôležitá, ale nikdy nebude úspešná, pokiaľ nebude postavená na spolupráci rezortov. V podstate to potvrdili aj obidve komisárky pre osoby so zdravotným postihnutím, aj komisárka pre deti dnes na našom výbore, kedy povedali, že práve chýba tá spolupráca rezortov. Takže väčšinou sa problémy prehadzujú a nikdy sa nevyriešia, pokiaľ tieto rezorty nebudú hľadať spoločné riešenie. Ďakujem.
Kollár, Boris, predseda NR SR (2021-10-27):
Vážené pani poslankyne, vážení poslanci, pokračujeme v rokovaní. Prosím povereného overovateľa, aby oznámil výsledok hlasovania o návrhu na voľbu člena Správnej rady Tlačovej agentúry.
Ďuriš Nicholsonová, Lucia, podpredsedníčka NR SR (2016-11-25):
Pán poslanec Kollár.
Grendel, Gábor, podpredseda NR SR (2021-12-14):
Ešte si vypočujeme ďalšie procedurálne. Pán poslanec Ondrej Dostál.
Šudík, Tomáš, poslanec NR SR (2020-04-28):
Pán kolega, ja s vami stopercentne súhlasím, že treba obmedziť ťažbu v lesoch, ale v programovom vyhlásení vlády píše, že medzi priority novej vlády určite patria aj obmedzenie ťažby lesov v chránených územiach, v národným parkoch, či dokonca v územiach zapísaných do Natura 2020. Ďakujem krásne.
Zemanová, Anna, poslankyňa NR SR (2021-05-28):
Kolega Marián Viskupič, včera sme si tu vypočuli veľmi veľa zavádzania a klamlivých informácií o tom, ako strana SaS nechce pomáhať ľuďom, ako ľudia, ktorí boli postihnutí COVID opareniami, nemajú dostať svoje peniaze a podobne. Treba ale jednoznačne povedať to, čo si aj ty v svojom vystúpení povedal, SaS súhlasila so všetkými, so všetkými COVID opatreniami, ktoré sú navrhnuté v tomto návrhu rozpočtu, a sme so všetkými súhlasili. Teda nie je pravda to, čo sa snaží pán minister Matovič podsúvať verejnosti. Aj preto sa mňa ako členky koaličnej rady pýtajú, že a prečo SaS nezavetovala na koaličnej rade tento návrh zákona. Práve preto, že sme súhlasili s týmito výdavkami. Boli výdavky do, okolo 2 mld. eur, čiže len, žiaľ, tá diskusia s ministrom bola ťažká a vlastne nepriestrelná. Som rada ale, že si ocenil napríklad nové mene... nový manažment na Finančnej správe. Ale je už horšie, že počúvame, že ľudia utekajú z ministerstva financií teraz pod jej novým vedením. A toto nedáva dobrý signál. Dáva to obraz o destabilizácii kľúčového rezortu a nedáva nádej, že tento obrovský deficit, ktorý sa tu ešte ide zvyšovať, bude dobre zvládnutý, keď odtiaľ odídu ľudia, ktorí roky pracovali. Áno, aj za minulého vedenia, ale ako odborníci roky pracovali na ministerstve financií. Čiže veľmi pekne ti chcem poďakovať za tie detaily v tvojom vystúpení a chcem zopakovať, SaS je za časť rozpočtu, ktorá sa napĺňa ako COVID opatrenia vo vysokých, vysokých čiastkach.
Kaník, Ľudovít, poslanec NR SR (2014-11-08):
Pán minister, išli ste presne v tom duchu, ako noty sú rozdané alebo jednoducho ako takto to budete robiť v duchu hesla: „My o koze, vy o voze." Išli ste tak jednoducho odviesť pozornosť od toho, o čom je táto schôdza, rozoberať tu bývalú vládu, útočiť na druhých a hlavne sa nebaviť o podstate problému. Podstata problému, pre ktorý dnes navrhujeme odvolať Roberta Fica, je vytvorenie systému, ktorý vedie k takýmto kauzám. To je ten veľký rozdiel oproti minulosti. Ja som nikdy netvrdil a nebudem hovoriť, že sa niečo nestalo. A nemyslím si, že bude niekedy existovať situácia, že za všetkých budete vedieť ručiť, že sa nikdy nič nestane. Ale je veľký rozdiel, či vytvárate systém, ktorý toto potláča, pričom keď sa niečo stane, sú to zlyhania jednotlivcov, alebo či vytvárate systém, ktorý na toto nielen nabáda, ale inak nevie fungovať. A ja si pomôžem citátom z dnešnej tlače: „Fico na Slovensku vybudoval zvláštny systém, v ktorom je politika úzko prepojená s miliardármi a oligarchami, konkrétne s podnikateľom Širokým, ktorý má pod palcom diaľnice a zdravotníctvo, spolu s Paškom, s podnikateľom Brhelom, ktorý kontroluje energetiku, spolu s Kaliňákom a podnikateľom Výbohom, ktorý sa pohybuje v rezorte dopravy a obrany, ktorý je blízky priateľ Roberta Fica.“ To je citát z dnešnej tlače. O tomto je táto schôdza, že vy vytvárate systém, kde sa jednoducho prerozdeľujú zdroje vybratým skupinám, ktoré ovládajú konkrétne sektory ekonomiky. To je problém. A vy ste tu milióny vecí rozoberali, o čom poviem niečo vo vystúpení, keď na mňa príde rad, lebo na to nie je teraz priestor, ale štylizovať sa do roly sociálneho demokrata, to je veľmi zábavná pozícia.
Figeľ, Ján, podpredseda NR SR (2014-03-21):
S reakciou traja kolegovia na vystúpenie pána predkladateľa. Nech sa páči, Richard Vašečka.
Balódi, Ladislav, poslanec NR SR (2019-05-17):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 17. júna a gestorský výbor do 18. júna 2019. Prosím, pán predseda, otvorte všeobecnú rozpravu.
Laššáková, Jana, podpredsedníčka NR SR (2012-07-03):
Reakcia na faktické poznámky – pani podpredsedníčka Jurinová, nech sa páči.
Blaha, Ľuboš, poslanec NR SR (2021-06-15):
Pán Matovič, konečne sme došli na niečo, za čo nemôže Richard Sulík. Ja vám gratulujem. Som čakal, že či ho spomeniete, pána Sulíka, vo svojom prejave. Prišlo to v trinástej minúte, kde ste hovorili o podrazoch svojich koaličných. (Povedané so smiechom.) Aj teraz ste to museli povedať. Vy ste tak plný tej nenávisti a hnevu, že to je neuveriteľné. Ale však napokon ľudia videli vaše prskanie a nervozitu. Mne je skôr ľúto to, že začali ste prejav, že ste hrdý na to, že Milan Lučanský, vy ste povedali bývalý prezident Policajného zboru Milan Lučanský skončil vo väzbe. Viete, o človeku, ktorý zomrel tragicky, takéto niečo povedať, že ste hrdý na to, že de facto zomrel, že de facto ste ho dohnali k smrti, veď to je tak úbohé a cynické! Ja si myslím, že aspoň toľko ľudskosti by ste v sebe mohli mať, že sa nebudete tešiť zo smrti ľudí. Viete, keď hovoríme o tom, že kajúcnici tu obviňujú a vy už rovno odsudzujete nejakých nominantov, no tak vás jeden z kajúcnikov pán, myslím, Zurian, čo bol bývalý šéf NAKY, obvinil z toho, že ste hlavného udavača Makóa presadili do tajnej služby a že je to tajný agent a že dokonca korumpovali tajnú službu štátnymi peniazmi. Tak na toto sa pýtam. K tomuto sa vyjadrite. Lebo to je tvrdenie kajúcnika. Vy by ste už dávno mali podľa vašich pravidiel sedieť vo väzbe. A ja by som vám to aj popravde želal, aby ste si to konečne vyskúšali. Viete, vy ste priamo zodpovedný za 12-tisíc mŕtvych, za vyše 12-tisíc mŕtvych. Všetci ľudia si pamätajú, že ste daňový podvodník, ktorý zneužíval na daňové podvody ešte aj svoju maminu. Robili ste tu kšefty s testami a tá firma, na ktorú ste napojený, má dneska také kráľovské zisky, že je až plač. Plagiátor, primitív, vulgárny človek, ktorý tu vniesol do slovenskej politiky toľko nenávisti a zloby, že... Ja mám naozaj, ja sa veľmi čudujem, že vy tu máte ešte odvahu sa postaviť a niečo rozprávať. Dúfam ešte vo veľa takýchto prejavov. OĽANO skončilo a ešte pár takýchto prejavov, tak prerazíte ešte aj to dno, ktoré vám ostáva. Ďakujem pekne.
Stančík, Andrej, poslanec NR SR (2023-06-14):
Ďakujem za slovo. Ak by bol tento prejav písaný v Kremli, tak by nevyzeral inak. Vy vždy formálne odsúdite tú vojnu aj to, ruský agresor, ale potom vždy príde to ale, ale. Ukrajina, NATO, to je prilievanie oleja do ohňa. Ja si pamätám, že my keď sme tu schvaľovali dohodu s USA, my sme boli vojnoví štváči, ktorí tu prilievali olej do ohňa, ktorí tu vlastne išli vyprokovovať to dobré, to správne, to milé, či jak to povedal pán Blaha, to Rusko, to múdre Rusko, aby na nás zaútočilo. Podľa Ruska je prilievanie oleja do ohňa aj to, že Slovenská republika je v NATO. Ja sa pýtam, že máme sa teraz pýtať Rusov, či je toto prilievanie oleja do ohňa. Nie. Jediný, kto tu prilieva olej do ohňa a zapálil to, je Vladimír Putin. A my sa tu stále tvárime, že ako sme to Rusko, to múdre, správne, dobré Rusko vyprovokovali. Už sa konečne prestaňme hrať na alibistov pre Vladimíra Putina. A čo sa týka V4, tak kvôli komu V4 nefunguje? Kvôli komu? Nie kvôli Slovensku. Ani kvôli Poľsku, ani kvôli Česku. Kvôli Maďarsku, pretože Orbán sa so svojím zahraničným politickým diskurzom totálne izoloval a s ním ani Poľsko, ani Česko už spolupracovať nechce. To nie je vina tejto vlády. To je vina Viktora Orbána. A čo sa týka toho listu predsedov zahraničných výborov. No ja by som bol veľmi nerád, ak by som bol v rovnakej skupine ako Maďarsko. Čo sa týka Rakúska, to je neutrálne, to má v ústave, to asi inak ani konať nemôže. Ale v tejto dobe byť v akejkoľvek skupine s Maďarskom, čo sa týka zahraničnej politiky, je obrovská škoda. Pretože Viktor Orbán sa správa ako čierny kôň Európy.
Laššáková, Jana, podpredsedníčka NR SR (2013-05-23):
S reakciou, pán poslanec Matovič, nech sa páči.
Pčolinský, Peter, podpredseda NR SR (2022-10-27):
Pán poslanec, poprosím bez osobných invektív. (Reakcia z pléna.) Bez osobných, kolegovia, bez osobných invektív.
Pčolinský, Peter, podpredseda NR SR (2023-02-02):
S reakciou pani poslankyňa Marcinková.
Grendel, Gábor, podpredseda NR SR (2022-04-28):
S faktickou poznámkou ďalej pán poslanec Anton Stredák.
Lebocký, Tibor, poslanec NR SR (2013-03-26):
Áno, body 3 až 5, 6, 7, áno, tam... (Prerušenie vystúpenia predsedajúcim.)
Galko, Ľubomír, minister obrany SR (2011-06-29):
Ďakujem pekne. Vážený pán predsedajúci, vážené panie poslankyne, vážení páni poslanci, predkladám vám na prerokovanie vládny návrh zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov. Účelom návrhu zákona je transpozícia smernice Rady, ktorou sa vykonáva revidovaná Rámcová dohoda o rodičovskej dovolenke a z nej vyplývajúca ochrana pracovných podmienok profesionálneho vojaka a profesionálnej vojačky po skončení rodičovskej dovolenky. Do konca rodičovskej dovolenky sa zachovajú tie práva profesionálneho vojaka, na ktoré by mal nárok, ak by vykonával funkciu, do ktorej bol ustanovený pred odchodom na rodičovskú dovolenku. Vážený pán predsedajúci, vážené panie poslankyne, vážení páni poslanci, dovoľujem si vás požiadať o prerokovanie vládneho návrhu zákona a jeho postúpenie na ďalšie prerokovanie vo výboroch Národnej rady Slovenskej republiky. Ďakujem za pozornosť.
P. Paška, predseda NR SR: (2006-08-01):
(Pokračovanie aktu tajného hlasovania.)
Krajniak, Milan, minister práce, sociálnych vecí a rodiny SR (2021-12-02):
Aj na doplňujúcu mám?
Laššáková, Jana, podpredsedníčka NR SR (2012-08-06):
Pán poslanec Viskupič.
Blanár, Juraj, podpredseda NR SR (2021-12-08):
Na vaše vystúpenie osem faktických poznámok. Ako prvý pán poslanec Taraba, nech sa páči.
Bugár Béla, podpredseda NR SR (2018-10-24):
Nech sa páči, prezentujme sa a hlasujme o týchto bodoch. (Hlasovanie.) Prítomných 131, za 76, proti 19, zdržalo sa 36 poslancov. Návrh bol schválený. Nech sa páči.
Fico, Robert, poslanec NR SR (2021-09-17):
Ďakujem pekne, pán podpredseda, pán predseda, ja si myslím, že Národná rada, ako najvyšší orgán tohto štátu, ktorému zodpovedá vláda, si zaslúži vysvetlenie, prečo sme včera tri hodiny nerokovali. Ako sa môže stať, že po hlasovaní o 17-tej hodine nie sú k dispozícii predkladatelia návrhov zákonov, členovia vlády, pretože hneď po hlasovaní bola schôdza prerušená. Rovnako sa pýtam, prečo bola schôdza prerušená na viac ako hodinu pred týmto hlasovaním? Chcem vás požiadať, aby ste oznámili ministrom, že zodpovedajú Národnej rade a že je ich povinnosťou chodiť predkladať návrhy zákonov. Považujem to za pohŕdanie Národnou radou Slovenskej republiky. Ďakujem pekne. (Potlesk.)
Jurinová, Erika, poslankyňa NR SR (2017-04-04):
Ďakujem veľmi pekne. Naozaj sa veľmi zle rozpráva, zle sa človeku sústredí na to, čo chce povedať. Takže ďakujem za kľud v miestnosti. Takže tretí bod. V treťom bode sa venujeme finančnému príspevku pre stacionáre, ktorý navrhujeme rozdeliť zvlášť pre deti alebo inú sumu pre deti... (Prerušenie vystúpenia predsedajúcim.)
Spišiak, Jaroslav, poslanec NR SR (2024-01-26):
Čo sa stalo? Jaj. Ten obhajca sa snaží toho obvineného, svojho klienta, koľkokrát aj presviedčať, že aby sa nepriznal, že nejak to vyriešime, obhájime, neni to až také ťažké. A potom tento obvinený sa snaží, keď je presvedčený, že chce byť ten spolupracujúci, a vidí, že ten jeho obhajca mu v tom ako keby právne bráni, tak zmení obhajcu. Advokátska komora toto vyhodnotila ako donucovanie, nejak silené nútenie. No dobre. Ešte jeden aspekt je, ktorý je zapracovaný v tej novele, v tej novele. Pri podmienečnom zastavení trestného stíhania spolupracujúcemu obvinenému sa hovorí, úvod, sa hovorí: Ak stíhanie toho, proti komu svedčí, je spolo... je v záujme spoločnosti preukázateľne, jednoznačné a preukázateľné. Doteraz tieto dve slová tam nie sú. Stačí len ten vyšší spoločenský záujem. A oproti stíhaniu toho kajúcnika spoločensky menej nebez... ak je to menej nebezpečné, ako záujem spoločnosti stíhať kajúcnika, v záujme spoločnosti a poškodeného. Počúvajte ma, prosím vás, však tu srdce vyložím, aby som vám to vysvetlil, a poškodeného... (Ruch v sále. Prerušenie vystúpenia predsedajúcim.)
P. Farkas, poslanec: (2003-12-12):
Vážené dámy poslankyne, vážení páni poslanci, teraz budeme hlasovať o jednotlivých návrhoch, ktoré budú zapracované do uznesenia č. 2 Národnej rady Slovenskej republiky. Najprv budeme hlasovať o návrhoch, ktoré sú zapracované do spoločnej správy. Tam sú dva body. Pod bodom V, č. 1 a 2, strana 29. Teraz budeme hlasovať o prvom...
Blanár, Juraj, podpredseda NR SR (2023-06-14):
Pani poslankyňa Brisudová s faktickou poznámkou.
Hrnčiar, Andrej, podpredseda NR SR (2018-12-05):
Pán poslanec Kollár.
Bugár, Béla, podpredseda NR SR (2019-06-20):
Prezentujme sa a hlasujme. (Hlasovanie.) Prítomných 138 poslancov, za 134, proti 1, zdržali sa 3. Konštatujem, že návrh sme schválili. Budeme pokračovať hlasovaním v prvom čítaní o vládnom návrhu zákona o dohľade a pomoci pri riešení neodôvodnenej geografickej diskriminácie zákazníka na vnútornom trhu (tlač 1508). Pán poslanec, nech sa páči. (Hlasovanie o vládnom návrhu zákona o dohľade a pomoci pri riešení neodôvodnenej geografickej diskriminácie zákazníka na vnútornom trhu a o zmene zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov , tlač 1508.)
Bugár Béla, podpredseda NR SR (2018-12-06):
Prezentujme sa a hlasujme o skrátení lehoty. (Hlasovanie.) Prítomných 138, za 79, proti 46, zdržalo sa 13 poslancov. Konštatujem, že sme skrátili lehotu. Nech sa páči.
Krajčí, Marek, poslanec NR SR (2022-12-22):
Ďakujem pekne. Dajte, prosím, hlasovať o návrhu zákona ako o celku s prijatými pozmeňujúcimi a doplňujúcimi návrhmi bez odporúčania gestorského výboru.
Danko, Andrej, podpredseda NR SR (2024-01-11):
Poslankyňa Holečková.
P. Hrušovský, predseda NR SR: (2003-10-23):
(Rokovanie o bode Informácia predsedu vlády Slovenskej republiky a ministra zahraničných vecí Slovenskej republiky o priebehu rokovaní Medzivládnej konferencie Európskej únie k návrhu Zmluvy zakladajúcej Ústavu pre Európu .)
Pellegrini, Peter, predseda NR SR (2023-11-24):
Pán poslanec Stredák.
Figeľ, Ján, podpredseda NR SR (2013-04-30):
Na vystúpenie pani poslankyne sú tri faktické poznámky, štyri. Uzatváram možnosť. Nech sa páči, Ivan Štefanec.
Plevíková, Zuzana, poslankyňa NR SR (2024-02-01):
Pán minister, môžete, samozrejme, pokračovať vo svojej odpovedi, budete mať ešte päť minút, ale chcem sa ešte aj opýtať, že kritizovali ste zmluvy, ktoré uzatvorila predchádzajúca vláda napríklad s Ukrajinou na výrobu húfnic, a chcem sa spýtať, že akých ďalších, nazvem to kostlivcov, ste ešte vytiahli zo skrine, aké ďalšie nezrovnalosti ste po minulej vláde ešte našli na svojom rezorte? Ďakujem.
Krajčír, Ľuboš, poslanec NR SR (2023-05-05):
Ďakujem veľmi pekne, pán predsedajúci, za slovo. Vám, kolegovia, ďakujem za faktické. Osobne by som sa poďakoval pánovi Sólymosovi, Szőllősovi, prepáčte. (Prerušenie vystúpenia predsedajúcim.)
Laššáková, Jana, podpredsedníčka NR SR (2012-10-25):
Pán poslanec, chcete položiť doplňujúcu otázku? Nie. Pán poslanec je spokojný. Pokračujeme otázkou číslo štyri. Otázku položil pán poslanec Alojz Hlina ministrovi životného prostredia Slovenskej republiky Petrovi Žigovi, ktorého zastupuje podpredseda vlády a minister financií Peter Kažimír, a otázka znie: „Prečo ste zastavili proces umiestnenia stožiaru s vlajkou pri Pečnianskom lese?“ Nech sa páči, pán minister, prosím vás o odpoveď, ako aj o oznámenie ukončenia odpovede.
Jurinová, Erika, podpredsedníčka NR SR (2015-05-13):
Ďakujem veľmi pekne. Rada by som pozvať všetkých kolegov na konferenciu, ktorá sa bude konať o 13.30 v kinosále Národnej rady a ktorá sa týka témy rodina. Ste na ňu srdečne pozvaní. Ďakujem pekne.
Ľ. Jahnátek, minister hospodárstva SR: (2007-02-06):
Široký program mierového využívania jadrovej energie v Slovenskej republike si vyžaduje odborne zdatný, personálne  a materiálne  vybudovaný a finančne zabezpečený dozorný orgán nad jadrovou bezpečnosťou. Túto funkciu plní Úrad jadrového dozoru Slovenskej republiky. Preto, aby svoje kompetencie mohol vykonávať na porovnateľnej úrovni s inými dozornými  orgánmi v rámci stredoeurópskeho regiónu, je nevyhnutné navýšiť rozpočtové možnosti úradu, avšak bez zvyšovania nárokov na štátny rozpočet. Podstata návrhu zákona spočíva v tom, že sa do právneho poriadku Slovenskej republiky zavádza povinnosť pre držiteľov povolení podľa atómového zákona prispievať na  výkon  štátneho dozoru nad jadrovou bezpečnosťou ročnými príspevkami v závislosti od predmetu činnosti, resp. v závislosti od typu povolenia vydaného Úradom jadrového dozoru Slovenskej republiky. Uvedená povinnosť ročných príspevkov sa bude vzťahovať najmä na prevádzkovateľov jadrových zariadení, ktorí majú v energetickom sektore principiálne monopolné postavenie, nakoľko v podmienkach Slovenskej republiky ide len o dva subjekty, a to o Slovenské elektrárne, akciová spoločnosť, a Jadrovú vyraďovaciu spoločnosť, akciová spoločnosť. Uvedený model financovania umožní Úradu jadrového dozoru dosiahnuť také finančné zdroje na napĺňanie všetkých jeho dozorných činností, ktoré sú čiastočne porovnateľné s finančnými zdrojmi dozorných orgánov nad jadrovou bezpečnosťou v stredoeurópskom regióne, v štátoch s porovnateľným jadrovým programom so Slovenskou republikou. Takýto model financovania nie je v európskom a svetovom kontexte ojedinelý a je v základných rysoch zavedený vo viacerých štátoch, ako je Fínsko, Maďarsko, Bulharsko či Spojené štáty americké. Všetky  výbory Národnej rady Slovenskej republiky, v ktorých bol návrh zákona prerokovaný,  vyjadrili jednoznačný súhlas a podporu zákonu, a preto verím, že aj plénum Národnej rady Slovenskej republiky si osvojí tento prístup. Vážený pán predsedajúci, panie poslankyne, páni poslanci, na základe uvedených skutočností si dovoľujem požiadať vás o podporu vládneho návrhu zákona, ktorým sa dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení zákona č. 238/2006 Z. z. Ďakujem za pozornosť.
Jurinová, Erika, podpredsedníčka NR SR (2015-09-25):
Ďakujem pekne, pán poslanec. Dávam slovo spravodajcovi, ktorého určil navrhnutý gestorský ústavoprávny výbor, poslancovi Borisovi Suskovi.
I. Štefanec, poslanec: (2009-04-15):
Návrh odôvodňujem tým, že vláda doteraz  vôbec nereaguje na aktualizované negatívne prognózy NBS o slovenskom ekonomickom vývoji a nezohľadňuje teda súčasný vývoj. Reálne obavy o stav verejných financií sú založené aj na tom, že štátne finančné aktíva sú vybielené do dna a požiadavky sú väčšie ako objem peňazí, ktorý tam zostal najmä z príjmov z privatizácií minulých vlád. Nekompetentná politika vlády a jej neschopnosť spravovať peniaze občanov môže takto viesť len k ďalšiemu zadlžovaniu občanov Slovenska a zhoršovaniu ich situácie.
Kleinert, Dana, poslankyňa NR SR (2024-01-24):
Ďakujem. Chcela by som, Braňo, reagovať na to, že naozaj nie sme v stave, kedy je potrebné ísť cestou skráteného legislatívneho konania, už sa nám to tu ukazuje ix týždňov za sebou, tú chabú dôvodovú správu sme rozobrali na šróbiky... na šróbiky a toto sa už naozaj nedá poskladať do žiadneho pádneho argumentu, prečo tu riešime toto skrátenou cestou. A, milá koalícia, vy asi nepoznáte Murphyho zákony, ale tie, jeden z nich hovorí, že skratka je najdlhšia vzdialenosť medzi dvoma bodmi. Tak ste to... tu teraz celkom asi vychutnávate, zbytočná skratka naozaj je toto. Keď sa bavíme o hospodárskych škodách, myslím, že je treba neustále si pripomínať, že práve takýmto procesom nám tu takéto hospodárske škody hrozia, ono totižto tie škody vznikajú okrem iného aj tým, že sa tu podkopáva dôvera v inštitúcie tohto štátu, že ministri či sám premiér tu klamú v priamom prenose úplne o hocičom, o šírení nenávisti nehovoriac, ako aj o úplne nevkusnom vysmievaní sa mladým študentom, ako to bolo v prípade a je v prípade študentov práva. Hospodárske škody nám vzniknú aj tým, že nami dookola pripomínaným odlivom mozgov, tým od... tými odchodmi mladých ľudí, ktorí aj kvôli nedôvere v štát z krajiny odídu žiť inde, oni sú frustrovaní, dávajú nám to jasne najavo a táto vláda a jej kroky ich trestuhodne, systematicky, cielene a cynicky odháňa preč. Každý takýto človek by nám priniesol svojou aktívnou celoživotnou prácou priemerne 2,8 mil. eur a takto o ne prichádzame. A mňa fakt udivuje, ako vám je to jedno, a treba povedať, že je to jedno SMER-u, HLAS-u aj SNS, všetkým vám je to jedno úplne rovnako, je to naozaj hanebné.
Grendel, Gábor, podpredseda NR SR (2021-04-30):
S reakciou na faktické poznámky pán predseda Národnej rady.
Jarjabek, Dušan, poslanec NR SR (2010-09-07):
Ďakujem za slovo, pán predsedajúci. Ja by som sa chcel v prvom rade poďakovať pánovi poslancovi Čížovi, aj pánovi doktorovi Harabinovi za to, že konečne tuná zazneli nejaké iné slová, za to, že tuná zavial čistý vzduch v tomto zhnitom prostredí, ktoré sa vám podarilo dokonale otráviť, vážení páni z koalície. Skutočne, je to niekedy nepočúvateľné, čo rozprávate a je to hrubé, vulgárne, dehonestujúce, všetko to, čo tu kedysi bolo, na čom sa kedysi skutočne pracovalo ako na nejakom systéme, ktorý nikde nebol zakotvený v žiadnych, možno rokovacích poriadkoch, ale jednoducho sa to patrilo, a tak sme sa slušne, bez ohľadu na to, či sme boli v koalícii alebo opozícii, správali. To ale však dnes neplatí, no tak zariadime sa tak. Ubezpečujem vás, že čím budete tvrdší, tým skôr skončíte, preto buďte ešte tvrdší. Ja by som len chcel ubezpečiť pána Harabina, pána doktora Harabina a všetkých tých, ktorým zavriete ústa a nevystúpia v tomto parlamente, že poslanci za SMER vždy takýmto spôsobom im umožnia vystúpiť. Čiže, pani ministerka, môžete sa roztrhať, pán Harabin vám bude oponovať. Ďakujem za pozornosť. (Potlesk.)